Poliisin ampumiin luoteihin kuollaan Suomessa harvoin.

Noin kymmenen viime vuoden aikana poliisin laukauksista on saanut surmansa kolme henkilöä.

Vuonna 2009 Humppilassa poliisi ampui miehen piiritystilanteessa. Seuraavana vuonna vartija sai surmansa harjoituksissa ammutusta vahingonlaukauksesta.

Viime yönä Oulussa poliisia vastaan hyökännyt mies kuoli poliisin ampumaan luotiin.

Poliisihallituksen mukaan poliisi käytti asetta vuosina 2003–2013 yhteensä 385 kertaa. Laukauksia poliisi ampui samana aikana noin 120 kertaa, joista varoituslaukauksia oli 40.

Luodeista haavoittui kaikkiaan 20 henkilöä.

Joinakin vuosina laukauksia on ammuttu suhteellisesti enemmän kuin toisina. Tämä selittyy poliisin mukaan sillä, että joissain takaa-ajo ja pakkopysäytystilanteissa on ammuttu useita laukauksia. Esimerkiksi vuonna 2011 poliisilla oli tilanne, jossa se ampui yhdessä tapauksessa 30 laukausta.